ปอร์เช่เฉี่ยว จยย. ตาย 1 สาหัส 1 เสยร้านข้างทางพลิกคว่ำ (คลิป)
หนุ่มขับปอร์เช่ เฉี่ยวรถจักรยานยนต์ ตาย 1 สาหัส 1 ก่อนพุ่งชนร้านข้างทาง จนพลิกคว่ำ วงจรปิดจับภาพไว้ได้ เจ้าหน้าที่รอสอบปากคำ เพื่อสรุปสาเหตุเมื่อเวลา 06.00 น. วันที่ 28 ก.พ. 63 ร.ต.ท.ธนวัฒน์ บุญช่วย รอง.สว.(สอบสวน) สภ.สวนพริกไทย อ.เมือง จ.ปทุมธานี รับแจ้งว่ามีเหตุรถเก๋งเฉี่ยวชนกับรถจักรยานยนต์ ทำให้มีผู้เสียชีวิต 1 ราย และบาดเจ็บสาหัส 1 ราย เหตุเกิดบริเวณถนนติวานนท์ (มุ่งหน้ามาสะพานปทุมธานี 1) ม.5 ต.บ้านกลาง อ.เมือง จ.ปทุมธานี จึงพร้อมด้วยเจ้าหน้าที่เกี่ยวข้องไปตรวจสอบที่เกิดเหตุกลางถนน ในช่องเลนขวา พบร่างผู้เสียชีวิตนอนจมกองเลือด ทราบชื่อต่อมา น.ส.ศิริรัตน์ แนบทองหลาง อายุ 25 ปี สภาพศพคอหัก ห่างกันไม่มากนักมีผู้บาดเจ็บทราบชื่อ น.ส.ทัศนีย์ วัฒนเกษม อายุ 28 ปี มีบาดแผลตามร่างกาย และขาซ้ายหัก อาสาสมัครฯจึงรีบทำการปฐมพยาบาลเบื้องต้น แล้วรีบนำส่ง รพ.ปทุมธานีในที่เกิดเหตุ พบรถเก๋ง สปอร์ตปอร์เช่ สีขาว หมายเลขทะเบียน ฌท 3344 กรุงเทพมหานคร พลิกตะแคงขวาใกล้เสาไฟฟ้า และป้ายร้านขายอุปกรณ์ก่อสร้างริมถนนข้างทาง สภาพรถพังเสียหายยับเยิน โดยมีนายสุวรา พัดทอง อายุ 30 ปี คนขับได้รับบาดเจ็บเล็กน้อย ยืนอยู่ในที่เกิดเหตุ นอกจากนี้ห่างไปอีกประมาณ 50 เมตร พบรถจักรยานยนต์ ยามาฮ่า รุ่นฟีโน่ สีส้ม ไม่พบแผ่นป้ายทะเบียน สภาพพังเสียหายทั้งคันใกล้กันยังพบ เต็นท์ขายของของร้านขายรถไฟฟ้าเด็กเล่น และร้านติดตั้งเครื่องเสียงรถยนต์ ได้รับความเสียหาย โดยกล้องวงจรปิดของร้านค้าใกล้เคียงสามารถจับภาพเหตุการณ์ที่เกิดขึ้นไว้ได้เบื้องต้นจากการสอบถาม นางสาวขวัญฤดี วรรณะสี อายุ 26 ปี แฟนเจ้าของร้านเครื่องเสียง กล่าวว่า ขณะเกิดเหตุตนเองและแฟนได้นอนอยู่ในร้าน แต่ต้องสะดุ้งตื่น เมื่อได้ยินเสียงดังสนั่นหวั่นไหวจากนอกร้าน คิดว่ารถสิบล้อชนจึงรีบออกมาดู ก็พบว่า มีรถเก๋งเฉี่ยวชนกับรถจักรยานยนต์ มีคนเจ็บและเสียชีวิตส่วนคนขับรถเก๋งได้ปีนออกมาจากรถ ตนจึงได้โทรศัพท์แจ้งเจ้าหน้าที่เพื่อให้มาตรวจสอบและช่วยเหลือด้าน ร.ต.ท.ธนวัฒน์ บุญช่วย รอง.สว.(สอบสวน) สภ.สวนพริกไทย กล่าวว่าเบื้องต้นจากการตรวจสอบจุดเกิดเหตุ และตรวจสอบกล้องวงจรปิด พบว่ารถเก๋ง หลังจากมีการเฉี่ยวชนกับรถจักรยานยนต์ ก่อนเสียหลักพลิกคว่ำ ชนเต็นท์ของร้านค้าริมทาง จนพลิกตะแคงในจุดดังกล่าวส่วนคนขับให้การเพียงว่ากลับมาจากซื้อของที่ร้านใกล้กับตลาดพูนทรัพย์ เมื่อมาถึงที่เกิดเหตุจึงได้เฉี่ยวชนกับรถจักรยานยนต์ ซึ่งจะได้สอบสวนอย่างละเอียด เพื่อหาสาเหตุของการเกิดอุบัติเหตุ เพื่อดำเนินการตามกฎหมายต่อไป.
หนุ่มขับปอร์เช่ เฉี่ยวรถจักรยานยนต์ ตาย 1 สาหัส 1 ก่อนพุ่งชนร้านข้างทาง จนพลิกคว่ำ วงจรปิดจับภาพไว้ได้ เจ้าหน้าที่รอสอบปากคำ เพื่อสรุปสาเหตุ 
ปอร์เช่ชน จยย.,รถคว่ำ,วงจรปิด,คลิปรถชน,ปทุมธานี,เฉี่ยวชน,ข่าวรถชน,ข่าวทั่วไป